98/554/EY: Komission päätös, tehty 3 päivänä syyskuuta 1998, sitoumusten hyväksymisestä Puolan tasavallasta peräisin olevien kaksipohjaisten puisten kuormalavojen tuontia koskevan polkumyynnin vastaisen menettelyn yhteydessä (tiedoksiannettu numerolla K(1998) 2553)



Virallinen lehti nro L 266 , 01/10/1998 s. 0082 - 0083



KOMISSION PÄÄTÖS, tehty 3 päivänä syyskuuta 1998, sitoumusten hyväksymisestä Puolan tasavallasta peräisin olevien kaksipohjaisten puisten kuormalavojen tuontia koskevan polkumyynnin vastaisen menettelyn yhteydessä (tiedoksiannettu numerolla K(1998) 2553) (98/554/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on viimeksi muutettuna asetuksella (EY) N:o 905/98 (2), ja erityisesti sen 8 artiklan 1 kohdan, ottaa huomioon komission asetuksen (EY) N:o 1023/97 (3), sellaisena kuin se on muutettuna asetuksilla (EY) N:o 1632/97 (4) ja (EY) N:o 1633/97 (5), ja erityisesti niiden 2 artiklan, on kuullut neuvoa-antavaa komiteaa asiasta, sekä katsoo, että: A. AIKAISEMPI MENETTELY (1) Komissio otti käyttöön asetuksella (EY) N:o 1023/97 (jäljempänä väliaikainen asetus) väliaikaisen polkumyyntitullin Puolan tasavallasta peräisin olevien CN-koodiin ex 4415 20 20 kuuluvien puisten kaksipohjaisten kuormalavojen tietyssä tuonnissa ja hyväksyi tiettyjen viejien esittämät sitoumukset. Nämä sitoumukset koskivat ainoastaan yhtä kuormalavalajia, EUR-kuormalavaa. (2) Koska tutkimuksessa käytettiin otantamenetelmää, perusasetuksen 11 artiklan 4 kohdassa tarkoitettuun tarkasteluun ei voitu suostua. Sen varmistamiseksi, että uusia vieviä tuottajia ja edellä mainitussa tutkimuksessa käytettyyn otokseen kuulumattomia yhteistyössä toimineita yrityksiä kohdellaan tasavertaisesti, väliaikaista asetusta muutettiin asetuksella (EY) N:o 1632/97. Komission asetuksessa (EY) N:o 1632/97 säädettiin, että uusien puolalaisten vievien tuottajien EUR-kuormalavoja koskevat sitoumukset voidaan hyväksyä, jos ne täyttävät siinä asetetut edellytykset. (3) Neuvosto otti käyttöön asetuksella (EY) N:o 2334/97 (6) lopullisen polkumyyntitullin Puolan tasavallasta peräisin olevien puisten kaksipohjaisten kuormalavojen tietyssä tuonnissa. B. UUSIEN VIEJIEN PYYNTÖ (4) Asetuksen (EY) N:o 2334/97 antamisen jälkeen, kymmenen uutta puolalaista vievää tuottajaa pyysi, että niihin sovellettaisiin asetuksen (EY) N:o 1023/97 2 artiklaa, ja esitti EUR-kuormalavoja koskevia sitoumuksia. Ne esittivät myös riittävät asetuksen (EY) N:o 1023/97 2 artiklassa tarkoitetut todisteet, jotka osoittivat niiden olevan tosiasiallisia uusia vieviä tuottajia. Näiden kymmenen puolalaisen vievän tuottajan EUR-kuormalavoja koskevat sitoumukset olisi sen vuoksi hyväksyttävä asetuksen (EY) N:o 1023/97 2 artiklan nojalla, ON TEHNYT TÄMÄN PÄÄTÖKSEN: 1 artikla Puolan tasavallasta peräisin olevien CN-koodiin ex 4415 20 20 10 kuuluvien puisten kaksipohjaisten kuormalavojen tuontia koskevan polkumyynnin vastaisen menettelyn yhteydessä hyväksytään seuraavien yritysten esittämät EUR-kuormalavoja koskevat sitoumukset: - Euro-Handels Sp.zo.o, Szczecin - PPH "Paletex" Sibinski Jaroslaw, Klonowa - Firma "KIKO" S.C., Poznan - "Enkel" Waldemar Wnuk, Pulawy - Sliwka Lucyna, Klodzko - Firma Borkowski S.C. Export-Import, Grabow n. Prosna - Produkja-Skup Elementow I Palet, Stanislaw Gorecki, Czajkow - "Bilusa" Sp.zo.o, Klodawa - P.P.U.H PAL-POL S.C., Pratuby - Firma "A.C.S." S.C., Kamien 2 artikla Hyväksyminen tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 3 päivänä syyskuuta 1998. Komission puolesta Leon BRITTAN Varapuheenjohtaja (1) EYVL L 56, 6.3.1996, s. 1 (2) EYVL L 128, 30.4.1998, s. 18 (3) EYVL L 150, 7.6.1997, s. 4 (4) EYVL L 225, 15.8.1997, s. 11 (5) EYVL L 225, 15.8.1997, s. 13 (6) EYVL L 324, 27.11.1997, s. 1